JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Iisrael tegi rünnaku Iraani
Suur abipakett USA-st
Krokodillide nuhtlus Iraanis
Vastuseks Iraani kaks nädalat tagasi toimunud massiivsele raketirünnakule
hävitasid Iisraeli õhujõud Isfahanis Vene päritolu S-300 õhutõrjesüsteemi,
kus asub ka riigi tuumaprogrammiga seotud oluline rajatis.
Iraani välisminister Hossein Amir-Abdollahian
vähendas reedel New Yorgis ÜRO diplomaatidele antud kommentaarides
rünnaku tähtsust.
Ta ütles, et Iisrael üritas saadud kaotusest näiliselt kasu saada,
samas kui alla tulistatud minidroonid ei tekitanud kahju ega ohvreid.
Uudisteagentuur Reuters tsiteeris samal ajal Iraani kõrget ametnikku,
kes ütles, et Iisraelile ei plaanita selle intsidendi pärast kättemaksu.
Iraani väitel oli rünnak minimaalne, ja võrreldav lastemänguga.
Lääne ametnike sõnul tahtis Iisrael Iraanile sõnumi saata,
et võib Iraani kaitsest mööduda
ning igal ajal ja igal pool märkamatult rünnata.
Iraan on paigutanud sarnased Vene raketitõrjesüsteemid
pea kõikidesse peamistesse tuuma- programmiga seotud rajatistesse.
Iisrael ei ole siiski löögi eest veel ametlikult vastutust võtnud.
Nagu paljudel juhtudel,
mis hõlmavad õhurünnakuid Iraani sihtmärkide vastu,
nii ka selle Iisraeli esimese rünnaku puhul otse Iraani pinnale
väldib Iisrael otsese vastutuse võtmist,
et Iraan saaks lööki ise eitada ja nii oma mainet säilitada.
USA valitsuse avalikustatud plaan
kehtestada sanktsioonid Iisraeli kaitseväe eliitüksuse suhtes
kutsus esile tugevaid reaktsioone kogu Iisraelis,
eriti hiljutiste uudiste valguses, mis näitavad,
et lisaks Netzah Yehuda pataljonile võib nimekirjas olla teisigi üksusi.
Netzah Yehuda ehk Igavese Juuda pataljon,
mis koosneb peamiselt ultraortodoksi ja teiste usundite meessõduritest,
ei suhtle kunagi naissõduritega
ja neile antakse lisaaega Toora õppimiseks ja palvetamiseks.
Pataljonile on tihti antud mõningaid sõja kuumimaid lahinguülesandeid,
sealhulgas riigi põhjapiiril, samuti on nad olnud missioonidel Läänekaldal
ja rünnakuil Gaza sektoris.
Üksus on olnud seotud mitmete vastuoluliste juhtumitega
ning on ka süüdi mõistetud pärast tõendite leidmist
Palestiina vangide ja teiste vahialuste väidetava piinamise
ja/või väärkohtlemise kohta. Vaatamata sellele,
et IDF on avalikult Bideni valitsuse plaanitud käiku vähetähtsustanud,
mõistis kogu Iisraeli poliitspekter selle laialdaselt hukka,
sh peaminister Benjamin Netanyahu, kaitseminister Yoav Gallant
ja opositsioonijuht Benny Gantz.
Pärast pikka sisepoliitilist viivitust kiitis USA Kongress heaks
mahuka 95 miljardi dollari suuruse abipaketi Ukrainale, Taiwanile,
Iisraelile ja humanitaarabi Gazale.
Iisraelile eraldatav osa paketist on umbes 17 miljardit dollarit.
Eelnõu peab veel läbima Senati, kus on enamuses demokraadid,
enne kui president Joe Biden selle allkirjastab.
Suurem osa Iisraelile mõeldud abipaketist
kasutatakse raketi- ja raketitõrjesüsteemide uuendamiseks,
uute relvade ostmiseks, uute relvade ja muu sõjalise varustuse tootmiseks.
Osa paketist kasutatakse ka USA enda operatsioonideks Gazas.
Humanitaarabiks eraldatakse veel 9,9 miljardit USA dollarit
ning Valge Maja kavatseb lisada Gaza abipaketile veel 2,2 mlrd USDd.
Eelnõu keelab ka vahendite kasutamise UNRWA jaoks,
sest leiti, et sel on tihedad sidemed Hamasiga.
Iisraelile abi andmise eelnõu võeti vastu ülekaaluka häälteenamusega
ja Iisraeli välisminister Israel Katz teatas,
et USA rahastus saadab meie vaenlasele tugeva sõnumi.
Kaitseminister Yoav Gallant väljendas samuti tänu USA-le
selle vankumatu toetuse eest,
kui Iisrael on ohus seitsmel erineval rindel.
Kohe pärast abipaketi eraldamist
ründas Palestiina omavalitsuse (PO) president USAd, väites,
et USA Kongressi heakskiit uuele sõjalise abi paketile Iisraelile
on rünnak Palestiina rahva vastu.
PO presidendi pressiesindaja Nabil Abu Rudeina ütles,
et raha muutub tuhandeteks palestiinlastest inimohvriteks Gazas
ja Läänekaldal ning nimetas seda ohtlikuks eskalatsiooniks.
Kommentaarid kõlasid vaid mõned tunnid pärast seda,
kui Abbas ütles ametlikule uudisteagentuurile Wafa,
et Palestiina omavalitsus revideerib kahepoolseid suhteid USAga
pärast seda, kui Washington pani eelmisel nädalal veto
Palestiina taotlusele saada ÜRO täisliikmeks.
Iisraeli vastus Palestiina omavalitsusele oli,
et tema välisministeerium kutsub vestlusele
ÜRO-s Palestiina riigi poolt hääletanud kuue riigi suursaadikud.
Kui USA pani eelmisel nädalal ÜRO Julgeolekunõukogu hääletusel
Alžeeria resolutsioonile veto,
jätsid Ühendkuningriik ja Šveits hääletamata.
Kuid Prantsusmaa, Jaapani, Lõuna-Korea, Malta, Slovakkia
ja Ecuadori suursaadikud kutsuti ametlikele konsultatsioonidele
ning nende hääletamiskäitumise suhtes esitatakse jõuline protest,
ütles välisministeeriumi pressiesindaja Oren Marmorstein nädal tagasi.
Suursaadikutele edastatav ühemõtteline sõnum on järgmine -
poliitiline žest palestiinlastele
ja üleskutse Palestiina riigi tunnustamiseks
vaid kuus kuud pärast 7. oktoobri veresauna oleks tasu terrorismi eest.
Iisrael ei nõustu terroristliku riigi loomisega,
mis ohustab tema kodanikke, lisas ta.
Oren Marmorstein ütles samuti, et poliitiliste žestide asemel,
mis premeerivad terroriorganisatsiooni Hamas,
peaksid need riigid avaldama survet Hamasile,
et see vabastaks viivitamatult 133 naist, meest ja last,
keda pantvangis hoitakse.
Iisraeli Välisministeeriumi avalduse kohaselt
tuleks praegu avaldada rahvusvahelist survet Hamasile,
kes sooritas suurima juutide massimõrva pärast holokausti.
Hamas lükkab jätkuvalt tagasi kõik kokkulepped,
mis viiksid pantvangide vabastamise ja Gaza elanike humanitaarpausini.
Sarnane protest, mis esitati Palestiina-meelsete riikide saadikuile,
esitatakse peagi ka teistele riikidele,
kes hääletasid ÜROs Alžeeria ettepaneku poolt.
USA ajutine asjur ÜRO juures Robert Wood
ütles neljapäeval Julgeolekunõukogus,
et Washington on juba kaua teadnud,
et enneaegne tegutsemine New Yorgis
ei too Palestiina rahvale isegi parimate kavatsuste korral omariiklust.
Ajutine asjur Wood seadis kahtluse alla ka selle,
kas palestiinlased vastavad ÜRO riikluse põhikriteeriumidele,
mis on seni takistanud nõukogul jõudmast kokkuleppele
Palestiina täisliikmestaatuse algse taotluse suhtes juba 2011. a.
USA õiguse kohaselt lõpetaks Palestiina ÜRO täisliikmeks saamine
väljaspool poliitilist kokkulepet Iisraeliga
automaatselt USA rahastuse ÜRO-le.
Iisraeli välisminister Israel Katz nimetas julgeolekunõukogu hääletust
terrorismi premeerimiseks
ja tänas USA-d veto eest sellisele häbiväärse ettepanekule.
Tema sõnul on häbiväärne, et kuus kuud pärast 7. oktoobri veresauna
pole ÜRO Julgeolekunõukogu ikka veel hukka mõistnud Hamasi
selle kohutavate kuritegude eest.
"Terrorismi ei premeerita ja Iisrael jätkab võitlust,
kuni Hamas on hävitatud ja kõik Gaza pantvangid vabastatud,"
ütles Katz. Iisraeli ametnikud kardavad sedagi,
et potentsiaalselt võib veel elus olla maksimaalselt 40 pantvangi.
Iraan on viimastel nädalatel kannatanud äärmuslike üleujutuste all
ja Kagu-Iraani Sistan-Baluchestani maakonda tabanud äkktulvades
on hukkunud vähemalt paarkümmend inimest.
Mitmed külad on täielikult hävinud
ning mitmesajas külas on katkenud elekter ja veevarustus.
Maalihked on blokeerinud abi jaoks kriitilise tähtsusega maanteed
ja kommunikatsioonireidid. Riigi valitsusallikad on teatanud,
et veerajatised on kahjustatud peaaegu 300 külas ja kuues linnas.
Iraani riiklik uudisteagentuur IRNA teatas eelmisel neljapäeval,
et tugevad vihmad ja üleujutused
tabasid ka Bandar Abbasi ja Kermani provintsi.
Jõed tulvasid üle kallaste
ja keskkonnaministeerium hoiatas elanikke, rõhutades muret,
et üleujutused tõrjuvad lühininalised krokodillid
oma looduslikelt elualadelt välja.
Üleujutused, eriti provintsi lõunaosas, Baluchestani piirkonnas,
võivad põhjustada lühininaliste sookrokodillide põgenemist
oma tiikidest. Seetõttu palutakse inimestel vältida
lähenemist metsloomade elupaikadele.
Elanikel soovitati vältida tarbetut liikumist Bahu Kalat'i jõe kallaste,
märgalade, soode ja sarnaste elualade lähistel,
kuni tulvavesi on täielikult taandunud ja tingimused on stabiliseerunud.
See nn mager on keskmise suuruse ja laia kehaga krokodill,
keda nimetatakse ka sookrokodilliks.
Ta pärineb mageveekogude elualadelt Lõuna-Iraanis.
Ta võib kasvada rohkem kui kolme meetri pikkuseks ja on tugev ujuja,
kuid kõnnib kuumal aastaajal sobivaid veekogusid otsides ka maismaal.
Juudi esoteeriliste allikate järgi langeb see krokodillinuhtlus
just paasapüha ajale, sest teine Egiptuse nuhtlus,
mida tavaliselt nimetatakse konnade nuhtluseks,
oli vana rabinistliku tõlgenduse järgi krokodillinuhtlus.
Sama tõlgenduse järgi
karistab Issand nüüd Iraani tema rünnaku eest Iisraeli vastu.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale
ning lunastust Iisraeli rahvale.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Tõlge: Monika Jaaguri